S-285/2019

Dómur:

Mál þetta, sem var tekið til dóms 16. ágúst 2019, höfðaði lögreglustjórinn á Suðurnesjum með ákæru dags. 15. apríl 2019, á hendur R-x-x B-x-x, kt. 0000000000, [...]

,,fyrir brot gegn umferðarlögum, með því að hafa, laugardaginn 5. janúar 2019, ekið bifreiðinni [...] á Reykjanesbraut við Arnarvelli, Reykjanesbæ, sviptur ökuréttindum og undir áhrifum áfengis (vínandamagn í blóði 2,62 [‰]) og því ekki verið fær um að stjórna ökutækinu örugglega.

Telst háttsemi þessi varða við 1. mgr., sbr. 3. mgr. 45. gr. og 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2003.“

Ákærði sótti ekki þing við þingfestingu málsins 16. ágúst 2019 og boðaði ekki forföll en í fyrirkalli sem var ásamt ákæru löglega birt ákærða 27. júlí 2019 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er fæddur [...] og hefur þrisvar sinnum áður sætt refsingu samkvæmt framlögðu sakavottorði. Ákærði gekkst undir sektargerð lögreglustjóra 7. júní 2013 þess efnis ákærði samþykkti greiðslu 75.000 króna sektar og að sæta fjögurra mánaða ökuréttarsviptingu fyrir akstur án þess að hafa öðlast ökuréttindi og undir áhrifum áfengis. Með sektargerð lögreglustjóra 17. október 2014 samþykkti ákærði greiðslu 260.000 króna sektar og að sæta fjögurra ára ökuréttarsviptingu fyrir akstur óvátryggðrar bifreiðar án þess að hafa öðlast ökuréttindi og undir áhrifum áfengis. Ákærði var dæmdur í 30 daga fangelsi og var sviptur ökurétti ævilangt með dómi 15. maí 2017 fyrir hraðakstur, akstur sviptur ökurétti og ölvunarakstur.

Samkvæmt framangreindu um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, þykir refsing hans hæfilega ákveðin 60 daga fangelsi.

Með vísan til 3. mgr. 101. gr. umferðarlaga er ævilöng ökuréttarsvipting ákærða áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar sem, samkvæmt framlögðu yfirliti sækjanda um slíkan kostnað og með stoð í öðrum gögnum, nemur samtals 39.652 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, R-x-x B-x-x, sæti fangelsi í 60 daga.

Ákærði er sviptur ökurétti ævilangt.

Ákærði greiði 39.652 krónur í sakarkostnað.

M-kvk-nf H-kvk-nf H-kvk-nf

Ákærði er fæddur [...] og hefur þrisvar sinnum áður sætt refsingu samkvæmt framlögðu sakavottorði. Ákærði gekkst undir sektargerð lögreglustjóra 7. júní 2013 þess efnis ákærði samþykkti greiðslu 75.000 króna sektar og að sæta fjögurra mánaða ökuréttarsviptingu fyrir akstur án þess að hafa öðlast ökuréttindi og undir áhrifum áfengis. Með sektargerð lögreglustjóra 17. október 2014 samþykkti ákærði greiðslu 260.000 króna sektar og að sæta fjögurra ára ökuréttarsviptingu fyrir akstur óvátryggðrar bifreiðar án þess að hafa öðlast ökuréttindi og undir áhrifum áfengis. Ákærði var dæmdur í 30 daga fangelsi og var sviptur ökurétti ævilangt með dómi 15. maí 2017 fyrir hraðakstur, akstur sviptur ökurétti og ölvunarakstur.

Samkvæmt framangreindu um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, þykir refsing hans hæfilega ákveðin 60 daga fangelsi.

Með vísan til 3. mgr. 101. gr. umferðarlaga er ævilöng ökuréttarsvipting ákærða áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar sem, samkvæmt framlögðu yfirliti sækjanda um slíkan kostnað og með stoð í öðrum gögnum, nemur samtals 39.652 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærði, R-x-x B-x-x, sæti fangelsi í 60 daga.

Ákærði er sviptur ökurétti ævilangt.

Ákærði greiði 39.652 krónur í sakarkostnað.

M-kvk-nf H-kvk-nf H-kvk-nf